**Izziņa par atzinumos sniegtajiem iebildumiem**

**par Ministru kabineta noteikumu projektu „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 14.janvārī, 2021.gada 21.janvārī |
|  |  |
| Saskaņošanas dalībnieki | Tieslietu ministrija, Finanšu ministrija, Izglītības un zinātnes ministrija, Labklājības ministrija, Veselības ministrija, Vides aizsardzības un reģionālās attīstības ministrija, Latvijas Lielo pilsētu asociācija, Latvijas Pašvaldību savienība un Latvijas Brīvo arodbiedrību savienība |
|    |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija un Veselības ministrija |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projekts „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2021.gada 1.janvāra līdz 2021.gada 31.decembrim”” (turpmāk – noteikumu projekts) un noteikumu projekta sākotnējās ietekmes novērtējuma ziņojuma (anotācijas) (turpmāk – anotācija).  | **Tieslietu ministrija:**Lūdzam precizēt projektā norādi uz likuma normu, uz kuras pamata projekts izstrādāts. Likuma "Par valsts budžetu 2021. gadam" 41. pantā nav deleģējuma Ministru kabinetam izdot projektā paredzēto regulējumu. Attiecīgi precizējams arī anotācijas I sadaļas 1. punkts.  | **Ņemts vērā** | Precizēta norāde uz likuma normu, uz kuras pamata noteikumu projekts izstrādāts:„Izdoti saskaņā ar likuma „Par valsts budžetu 2021.gadam” 43.pantu”Precizēts anotācijas I sadaļas 1.punkts šādā redakcijā:„Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktais uzdevums un likuma „Par valsts budžetu 2021.gadam” 43.pants.” |
|  | Noteikumu projekts un anotācija. | **Finanšu ministrija:**Atzīmējam, ka noteikumu projekts ir saistīts ar Kultūras ministrijas sagatavoto noteikumu projektu “Grozījums Ministru kabineta 2012.gada 18.decembra noteikumos Nr.931 „Latvijas Nacionālā kultūras centra nolikums”. Par iepriekšminēto Ministru kabineta noteikumu projektu Finanšu ministrija ir sagatavojusi atzinumu, kurā neatbalsta četru amata vietu un atbilstošā finansējuma pārdali no Latvijas valsts simtgades biroja uz Latvijas Nacionālo kultūras centru, lai vienu gadu nodrošinātu programmas „Latvijas skolas soma” administrēšanu. Vienlaikus anotācijā netiek skaidrots, kāpēc programmas „Latvijas skolas soma” īstenošanas pēdējā gadā nepieciešams mainīt tās administrējošo institūciju. Līdz ar to, noteikumu projektā vārdi “Latvijas Nacionālais kultūras centrs” ir aizstājami ar vārdiem “Kultūras ministrija” attiecīgā locījumā. | **Ņemts vērā** | Precizēts noteikumu projekts un anotācija, aizstājot vārdus „Latvijas Nacionālais kultūras centrs” ar vārdiem „Kultūras ministrija”. |
|  | Noteikumu projekts un anotācija. | **Tieslietu ministrija:**Saskaņā ar Ministru kabineta 2016. gada 13. decembra rīkojumu Nr. 769 "Par Latvijas valsts simtgades pasākumu plāna 2017.-2021. gadam īstenošanai piešķirtā valsts budžeta finansējuma sadalījumu" programmu "Latvijas skolas soma" (turpmāk – programma) attiecīgo pasākumu plānu paredzēts īstenot no 2017.-2021. gadam. Iepriekš programmu 2018., 2019. un 2020. gadā īstenoja Kultūras ministrija. Savukārt no projekta izriet, ka 2021. gadā programmu īstenos Latvijas Nacionālais kultūras centrs (turpmāk – Centrs). Ievērojot minēto, lūdzam papildināt anotāciju ar skaidrojumu, kāpēc Kultūras ministrija neīstenos programmu arī 2021. gadā, bet gan to darīs Centrs. | **Ņemts vērā** | Precizēts noteikumu projekts un anotācija, aizstājot vārdus „Latvijas Nacionālais kultūras centrs” ar vārdiem „Kultūras ministrija”. |
|  | Noteikumu projekta 1.punkts:„1. Noteikumi nosaka:* 1. kārtību, kādā aprēķina un piešķir valsts budžeta finansējumu programmas „Latvijas skolas soma” (turpmāk – programma) īstenošanai no 2021.gada 1.janvāra līdz 2021.gada 31.decembrim (turpmāk – finansējums);
	2. programmas attiecināmās izmaksas un finansējuma izlietošanas nosacījumus.”
 | **Tieslietu ministrija:**Nepieciešams precizēt projekta 1. punktu atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 100. punktam, proti, atbilstoši deleģējumam likumā. | **Ņemts vērā** | Precizēts noteikumu projekta 1.punkts šādā redakcijā:„1. Noteikumi nosaka kārtību, kādā aprēķina un piešķir valsts budžeta finansējumu programmas „Latvijas skolas soma” (turpmāk – programma) īstenošanai no 2021.gada 1.janvāra līdz 2021.gada 31.decembrim (turpmāk – finansējums) izglītības iestāžu, kuras īsteno klātienes vispārējās un profesionālās izglītības programmas, dibinātājiem, kā arī programmas attiecināmās izmaksas un finansējuma izlietošanas nosacījumus.” |
|  | Noteikumu projekta 4.punkts (2021.gada 14.janvāra redakcijā):„4. Kultūras ministrija, pamatojoties uz savstarpēji noslēgto finansēšanas līgumu par valsts budžeta līdzekļu piešķiršanu:* 1. nodrošina finansējumu atbilstoši normatīvajiem aktiem budžeta izpildes jomā, ja finansējuma saņēmējs ir valsts budžeta iestāde;
	2. pārskaita finansējumu uz finansējuma saņēmēja norādīto kontu Eiropas Ekonomikas zonā reģistrētā kredītiestādē, ja finansējuma saņēmējs ir cita publiska persona, tās iestāde vai privātpersona, izņemot valsts budžeta iestādes.”
 | **Tieslietu ministrija:**No projekta 4. punkta izriet, ka finansējums vairs nebūs jāpārskaita uz kontu Valsts kasē, ja finansējuma saņēmējs ir cita publiska persona vai tās iestāde vai privātpersona, bet gan uz kontu Eiropas Ekonomikas zonā reģistrētā kredītiestādē. Ievērojot minēto, lūdzam anotāciju papildināt ar skaidrojumu par projekta 4. punktā ietvertā regulējuma atšķirību no citiem gadiem. | **Ņemts vērā** | Precizēts noteikumu projekta 4.punkts šādā redakcijā:„4. Kultūras ministrija, pamatojoties uz savstarpēji noslēgto finansēšanas līgumu par valsts budžeta līdzekļu piešķiršanu:* 1. nodrošina finansējumu atbilstoši normatīvajiem aktiem budžeta izpildes jomā, ja finansējuma saņēmējs ir valsts budžeta iestāde;
	2. pārskaita finansējumu uz kontu Valsts kasē vai Eiropas Ekonomikas zonā reģistrētā kredītiestādē, ja finansējuma saņēmējs ir cita publiska persona vai tās iestāde, izņemot valsts budžeta iestādes;
	3. pārskaita finansējumu uz kontu Eiropas Ekonomikas zonā reģistrētā kredītiestādē, ja finansējuma saņēmējs ir privātpersona.”
 |
|  | Noteikumu projekta 8.punkts:„8. Programmas ietvaros ir šādas attiecināmās izmaksas, kas radušās no 2021.gada 1.janvāra līdz 2021.gada 18.jūnijam un no 2021.gada 1.septembra līdz 2021.gada 31.decembrim:* 1. pasākuma ieejas maksa un izdevumi par biļetēm izglītojamiem un personām, kuras pavada grupu atbilstoši normatīvajiem aktiem, kas nosaka pavadošo personu skaitu (turpmāk – pavadošās personas);
	2. maksa par pasākuma norises pakalpojuma nodrošināšanu (tehniskās izmaksas, pakalpojuma sniedzēja personāla atlīdzība, tai skaitā autoratlīdzība, kas saistīta ar pasākuma nodrošināšanu, pakalpojuma sniedzēja transporta izmaksas);
	3. transporta izdevumi (izdevumi par degvielu un transporta nomu) izglītojamo un pavadošo personu nokļūšanai uz pasākuma norises vietu un atpakaļ.”

Anotācijas I sadaļas 2.punkts. | **Tieslietu ministrija:**Anotācijā norādīts, ka 2021.gadā turpinās ierobežojumi, kas saistīti ar Covid-19 pandēmiju, tādēļ programma var tikt papildināta ar maksas digitālajām kultūras norisēm. Tāpat tiek minēts, ka Kultūras ministrija jau šobrīd regulāri papildina ieteicamo digitālo norišu sarakstu, ietverot norises, kas īpaši veidotas attālinātam formātam.Ņemot vērā minēto un, lai mazinātu normatīvo aktu grozīšanas biežumu, lūdzam Kultūras ministriju izvērtēt nepieciešamību papildināt projekta 8. punktu ar izmaksām, kas attiektos uz digitālās kultūras norises īstenošanu. | **Ņemts vērā** | Precizēts noteikumu projekta 8.punkts šādā redakcijā:„8. Programmas ietvaros ir šādas attiecināmās izmaksas, kas radušās no 2021.gada 1.janvāra līdz 2021.gada 18.jūnijam un no 2021.gada 1.septembra līdz 2021.gada 31.decembrim:* 1. pasākuma ieejas maksa un izdevumi par biļetēm izglītojamiem un personām, kuras pavada grupu atbilstoši normatīvajiem aktiem, kas nosaka pavadošo personu skaitu (turpmāk – pavadošās personas);
	2. maksa par pasākuma norises pakalpojuma nodrošināšanu (tehniskās izmaksas, pakalpojuma sniedzēja personāla atlīdzība, tai skaitā autoratlīdzība, kas saistīta ar pasākuma nodrošināšanu, pakalpojuma sniedzēja transporta izmaksas);
	3. pasākuma piekļuves (ieejas) maksa vai maksa par pasākuma norises pakalpojuma nodrošināšanu digitālajām norisēm;
	4. transporta izdevumi (izdevumi par degvielu un transporta nomu) izglītojamo un pavadošo personu nokļūšanai uz pasākuma norises vietu un atpakaļ.”

Precizētā anotācijas I sadaļas 2.punktā norādītā informācija:„2. programmas ietvaros attiecināmās izmaksas ir izmaksas, kas radušās laika posmā no 2021.gada 1.janvāra līdz 18.jūnijam un no 2021.gada 1.septembra līdz 31.decembrim:2.1. pasākuma ieejas maksa un biļešu izdevumi izglītojamiem un personām, kuras pavada grupu atbilstoši normatīvajiem aktiem, kas nosaka pavadošo personu skaitu (atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”);2.2. maksa par pasākuma norises pakalpojuma nodrošināšanu (tehniskās izmaksas, pakalpojuma sniedzēja personāla atlīdzība, tai skaitā autoratlīdzība, kas saistīta ar pasākuma nodrošināšanu, pakalpojuma sniedzēja transporta izmaksas);2.3. pasākuma piekļuves (ieejas) maksa vai maksa par pasākuma norises pakalpojuma nodrošināšanu digitālajām norisēm;2.4. transporta izdevumi (izdevumi par degvielu un transporta nomu) izglītojamo un pavadošo personu nokļūšanai uz pasākuma norises vietu un atpakaļ;”. |
|  | Noteikumu projekta 15.punkts:„**IV. Noslēguma jautājums** 15. Noteikumi stājas spēkā 2021.gada 1.janvārī.”Anotācijas kopsavilkums:„Projekts stāsies spēkā 2021.gada 1.janvārī.” | **Tieslietu ministrija:**Lūdzam aktualizēt informāciju par projekta spēkā stāšanos, precizējot anotācijas kopsavilkumu un svītrojot projekta 15. punktu. Tādējādi projekts stāsies spēkā vispārējā kārtībā, proti, nākamajā dienā pēc izsludināšanas oficiālajā izdevumā "Latvijas Vēstnesis" atbilstoši Oficiālo publikāciju un tiesiskās informācijas likuma 7. panta otrajai daļai. | **Ņemts vērā** | Svītrots noteikumu projekta 15.punkts.Precizēta anotācijas kopsavilkumā norādītā informācija: „Projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”.” |
|  | Noteikumu projekta 1.pielikuma tabula. | **Veselības ministrija:**Lūdzam noteikumu projekta 1.pielikuma tabulā svītrot rindu:

|  |  |  |  |
| --- | --- | --- | --- |
| 65. | Veselības ministrija (Rīgas Stradiņa universitātes Sarkanā Krusta medicīnas koledža) | 259 | 259 |

 | **Ņemts vērā** | Noteikumu projekta 1.pielikuma tabulā svītrota 65.rinda. |
|  | Noteikumu projekta 1.pielikums. | **Tieslietu ministrija:**Projekta 1. pielikumā noteikts programmas īstenošanai paredzētā finansējuma sadalījums no 2021. gada 1. janvāra līdz 2021. gada 31. decembrim privāto izglītības iestāžu dibinātājiem, ministrijām un augstskolām, kuru padotībā ir programmai atbilstošas izglītības iestādes. No kā izriet, ka finansējums tiks piešķirts arī Veselības ministrijai (Rīgas Stradiņa universitātes Sarkanā Krusta medicīnas koledža).Vēršam uzmanību, ka 2020. gada 15. septembrī Ministru kabinetā tika izskatīts un pieņemts Ministru kabineta noteikumu projekts "Grozījums Ministru kabineta 2020. gada 21. janvāra noteikumos Nr. 33 "Kārtība, kādā aprēķina un piešķir valsts budžeta finansējumu programmas "Latvijas skolas soma" īstenošanai no 2020. gada 1. janvāra līdz 2020. gada 31. decembrim"" VSS-627 (turpmāk – projekts VSS-627), ar kuru tika paredzēts svītrot Rīgas Stradiņa universitātes Sarkanā Krusta medicīnas koledžu no finansējuma saņēmēju loka. Proti, projekta VSS-627 anotācijā tika norādīts, ka Rīgas Stradiņa universitātes Sarkanā Krusta medicīnas koledžas izglītojamie neatbilst programmas mērķauditorijai.Ievērojot minēto, lūdzam sniegt skaidrojumu, vai Rīgas Stradiņa universitātes Sarkanā Krusta medicīnas koledža atbilst projekta mērķauditorijai. | **Ņemts vērā**Skaidrojam, ka Kultūras ministrija izglītības iestāžu dibinātāju sarakstu veido, balstoties uz Izglītības un zinātnes ministrijas sniegtajiem datiem. Tajos tika norādīta arī Rīgas Stradiņa universitātes Sarkanā Krusta medicīnas koledža. Valsts sekretāru 2020.gada 26.novembra sanāksmē (prot. Nr.47 10.§) (VSS-1001) izsludinātā noteikumu projekta saskaņošanas procesā tika saņemta vēstule no Rīgas Stradiņa universitātes Sarkanā Krusta medicīnas koledžas, ka koledža neatbilst programmai.  | Noteikumu projekta 1.pielikuma tabulā svītrota 65.rinda. |
|  | Anotācijas I sadaļas 2.punkts:„Ja 2021.gadā turpināsies ierobežojumi, kas saistīti ar Covid-19 pandēmiju, programma var tikt papildināta ar maksas digitālajām kultūras norisēm, izveidojot ieteicamo norišu sarakstu, kurā ietvertas norises, kas īpaši veidotas attālinātam formātam, atbilst izglītojamo vecumposmam un ir saistītas ar mācību un audzināšanas darbu.” | **Tieslietu ministrija:**Anotācijā norādīts, ka gadījumā, ja 2021. gadā turpināsies ierobežojumi, kas saistīti ar Covid-19 pandēmiju, programma var tikt papildināta ar maksas digitālajām kultūras norisēm. Ievērojot minēto, lūdzam sniegt skaidrojumu, vai projekta 7. punktā pie attiecināmām izmaksām anotācijā minētais ir ticis ņemts vērā. Gadījumā, ja nav, lūdzam izvērtēt nepieciešamību precizēt projekta 7. punktu. | **Ņemts vērā** | Precizētā anotācijas I sadaļas 2.punktā norādītā informācija:„Ņemot vērā, ka 2021.gadā turpinās ierobežojumi, kas saistīti ar Covid-19 pandēmiju, programma var tikt papildināta ar maksas digitālajām kultūras norisēm no programmas finansējuma, ļaujot segt maksu par pasākuma norises pakalpojuma nodrošināšanu. Kultūras ministrija regulāri papildina ieteicamo digitālo norišu sarakstu, ietverot norises, kas īpaši veidotas attālinātam formātam, atbilst izglītojamo vecumposmam un ir saistītas ar mācību un audzināšanas darbu.” |
|  | Anotācijas I sadaļas 3.punkts. | **Tieslietu ministrija:**Ņemot vērā, ka anotācijas I sadaļas 3. punktā Centrs netiek minēts kā institūcija, kas iesaistīta projekta izstrādē, lūdzam sniegt skaidrojumu, vai Centrs netika iesaistīts projekta izstrādē. Gadījumā, ja Centrs tika iesaistīts, lūdzam atbilstoši papildināt anotācijas I sadaļas 3. punktu. | **Ņemts vērā** | Precizēts noteikumu projekts un anotācija, aizstājot vārdus „Latvijas Nacionālais kultūras centrs” ar vārdiem „Kultūras ministrija”. |
|  | Anotācijas II sadaļas 1.punkts. | **Tieslietu ministrija:**No anotācijas izriet, ka programmas administrēšanu veiks Centrs, kuram līdz šim tas nebija jādara, jo iepriekš to veica Kultūra ministrija. Tādējādi Centram nāksies veikt vairākus jaunus uzdevumus, piemēram, slēgt līgumus ar programmas īstenotājiem par valsts budžeta līdzekļu piešķiršanu, pārbaudīt piešķirtā finansējuma izlietojumu, kā arī nepieciešamības gadījumā lemt par neizlietotā finansējuma piešķiršanu citiem programmas īstenotājiem u.c. Līdz ar to nav skaidrs, vai Centram ar esošajiem cilvēkresursiem un finansējumu pietiks, lai īstenotu visus uzdevums, kas izriet no projekta.Ievērojot minēto, lūdzam anotācijas II sadaļu aizpildīt atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) III nodaļas prasībām, vērtējot projekta ietekmi uz administratīvo slogu un izmaksām, kas radīsies Centram.Tāpat vēršam uzmanību, ka anotācijas II sadaļas 1. punktā norādītais, proti, ka programma tiek īstenota kopš 2018. gada 1. septembra un tādēļ administratīvais slogs saglabājas nemainīgs, neatbilst projektā paredzētajam, jo programmu īstenos Centrs, kurš līdz šim to nav darījis. | **Ņemts vērā** | Precizēts noteikumu projekts un anotācija, aizstājot vārdus „Latvijas Nacionālais kultūras centrs” ar vārdiem „Kultūras ministrija”. |
|  | Anotācijas III sadaļas 1.1.punkts. | **Veselības ministrija:**Izvērtējot noteikumu projektu var secināt, ka Rīgas Stradiņa universitātes Sarkanā Krusta medicīnas koledža (turpmāk - koledža) neatbilst programmas „Latvijas skolas soma” nosacījumiem, jo koledžā mācās pilngadīgas personas, uz kurām šī programma nav attiecināma, tādēļ lūdzam noteikumu projekta anotācijas III. sadaļas tabulas kolonnā „Rādītāji” 1.1. apakšpunktā „valsts pamatbudžets, tai skaitā ieņēmumi no maksas pakalpojumiem un citi pašu ieņēmumi” svītrot vārdus „Veselības ministrija (Rīgas Stradiņa universitātes Sarkanā Krusta medicīnas koledža)” un kolonnā „izmaiņas, salīdzinot ar vidēja termiņa budžeta ietvaru 2021.gadam” svītrot skaitli „518\*”. | **Ņemts vērā** | Precizēts anotācijas III sadaļas 1.1.punkts, svītrojot vārdus „Veselības ministrija (Rīgas Stradiņa universitātes Sarkanā Krusta medicīnas koledža)” un kolonnā „izmaiņas, salīdzinot ar vidēja termiņa budžeta ietvaru 2021.gadam” svītrojot skaitli „518\*”. |
|  | Anotācijas III sadaļas 2.1.punkts. | **Veselības ministrija:**Lūdzam noteikumu projekta anotācijas III. sadaļas tabulas kolonnā „Rādītāji” 2.1. apakšpunktā „valsts pamatbudžets” svītrot vārdus „Veselības ministrija (Rīgas Stradiņa universitātes Sarkanā Krusta medicīnas koledža)” un kolonnā „izmaiņas, salīdzinot ar vidēja termiņa budžeta ietvaru 2021.gadam” svītrot skaitli „518\*”. | **Ņemts vērā** | Precizēts anotācijas III sadaļas 2.1.punkts, svītrojot vārdus „Veselības ministrija (Rīgas Stradiņa universitātes Sarkanā Krusta medicīnas koledža)” un kolonnā „izmaiņas, salīdzinot ar vidēja termiņa budžeta ietvaru 2021.gadam” svītrojot skaitli „518\*”. |
|  | Anotācijas III sadaļas 8.punkts. | **Tieslietu ministrija:**Saskaņā ar likumu "Par valsts budžetu 2021. gadam" 2021. gadā valsts budžeta apakšprogrammas 22.12.00 "Latvijas valsts simtgades programma" īstenošanai paredzēts finansējums 4 773 491 *euro*. Ievērojot minēto, lūdzam pārliecināties par anotācijas III sadaļas 8. punktā norādītā programmas īstenošanai paredzētā finansējuma atbilstību likumā "Par valsts budžetu 2021. gadam" noteiktajam.Vienlaikus nepieciešams aktualizēt informāciju anotācijas III sadaļas 8. punktā, jo likums "Par valsts budžetu 2021. gadam" ir stājies spēkā. | **Ņemts vērā**Skaidrojam,ka likumā „Par valsts budžetu 2021.gadam” 2021.gadā valsts budžeta apakšprogrammas 22.12.00 „Latvijas valsts simtgades programma” īstenošanai paredzēts finansējums 4 773 491 *euro*, t.i., kopējais programmai „Latvijas skolas soma” paredzētais Kultūras ministrijas un Ārlietu ministrijas finansējums. | Precizēts anotācijas III sadaļas 8.punkts šādā redakcijā: „Saskaņā ar likumu „Par valsts budžetu 2021.gadam” 2021.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 1.pielikuma 55.punktu, programmas īstenošanai paredzēts finansējums 3 500 000 *euro*, tai skaitā:1. 3 256 736 *euro* programmas īstenošanai izglītības iestāžu, kas klātienē īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem programmas norišu nodrošināšanai; iesaistītajām ministrijām finansējums tiks pārdalīts transfertu veidā no Kultūras ministrijas valsts budžeta apakšprogrammas 22.12.00 „Latvijas valsts simtgades programma”;
2. 143 264 *euro* metodiskajam atbalstam izglītības un kultūras nozaru speciālistiem, programmas monitoringam un pētniecībai, programmas publicitātei;
3. 100 000 *euro* Valsts kultūrkapitāla fonda mērķprogrammai „Programmas „Latvijas skolas soma” satura piedāvājuma veidošana”.

Finansējuma apmērs finansējuma saņēmējiem aprēķināts, reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs uz 2020.gada 1.septembri (vispārizglītojošās izglītības programmas) un 2020.gada 1.oktobri (profesionālās izglītības programmas). Ja finansējuma izmaksa finansējuma saņēmējam tiek pārtraukta vai finansējuma saņēmējs veicis pārskaitītā finansējuma atmaksu, Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem (Projekta 16.punkts).” |
|  | Anotācijas III sadaļas 8.punkts:„Saskaņā ar likumprojektu „Par valsts budžetu 2021.gadam” (pieņemts Saeimā 1.lasījumā 2020.gada 28.oktobrī) 2021.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 1.pielikuma 55.punktu, programmas īstenošanai paredzēts finansējums 3 500 000 *euro*, tai skaitā nodrošinot izglītojamajiem pieeju daudzveidīgām kultūras norisēm, jauna kultūras satura radīšanai, metodiskajam atbalstam izglītības un kultūras nozaru speciālistiem, programmas monitoringam un pētniecībai, programmas publicitātei un administrēšanai.Finansējuma apmērs finansējuma saņēmējiem aprēķināts, reizinot 7 euro ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs uz 2020.gada 1.septembri (vispārizglītojošās izglītības programmas) un 2020.gada 1.oktobri (profesionālās izglītības programmas). Ja finansējuma izmaksa finansējuma saņēmējam tiek pārtraukta vai finansējuma saņēmējs veicis pārskaitītā finansējuma atmaksu, Latvijas Nacionālais kultūras centrs var lemt par neizlietotā finansējuma piešķiršanu citiem ar programmas īstenošanu saistītiem mērķiem (Projekta 14.punkts).” | **Finanšu ministrija:**Summējot noteikumu projekta 1., 2. un 3.pielikumā norādīto finansējumu, tiek iegūta kopsumma 3 240 916 *euro* apmērā. Ņemot vērā, ka programmas „Latvijas skolas soma” īstenošanai likumā “Par valsts budžetu 2021.gadam” Kultūras ministrijas budžeta apakšprogrammā 22.12.00 “Latvijas valsts simtgades programma” ir paredzēts finansējums 3 500 000 *euro* apmērā, ir precizējama anotācija, norādot visa plānotā finansējuma atšifrējumu. | **Ņemts vērā** | Precizēts anotācijas III sadaļas 8.punkts šādā redakcijā: „Saskaņā ar likumu „Par valsts budžetu 2021.gadam” 2021.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 1.pielikuma 55.punktu, programmas īstenošanai paredzēts finansējums 3 500 000 *euro*, tai skaitā:1. 3 256 736 *euro* programmas īstenošanai izglītības iestāžu, kas klātienē īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem programmas norišu nodrošināšanai; iesaistītajām ministrijām finansējums tiks pārdalīts transfertu veidā no Kultūras ministrijas valsts budžeta apakšprogrammas 22.12.00 „Latvijas valsts simtgades programma”;
2. 143 264 *euro* metodiskajam atbalstam izglītības un kultūras nozaru speciālistiem, programmas monitoringam un pētniecībai, programmas publicitātei;
3. 100 000 *euro* Valsts kultūrkapitāla fonda mērķprogrammai „Programmas „Latvijas skolas soma” satura piedāvājuma veidošana”.

Finansējuma apmērs finansējuma saņēmējiem aprēķināts, reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs uz 2020.gada 1.septembri (vispārizglītojošās izglītības programmas) un 2020.gada 1.oktobri (profesionālās izglītības programmas). Ja finansējuma izmaksa finansējuma saņēmējam tiek pārtraukta vai finansējuma saņēmējs veicis pārskaitītā finansējuma atmaksu, Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem (Projekta 16.punkts).” |
|  | Anotācijas VI sadaļas 1. un 3.punktā norādītā informācija:„Projekts 2020.gada 4.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 19.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam.”Anotācijas VIII sadaļas 1.punkts:„184 izglītības iestāžu finansējuma saņēmēji 2021.gada pirmajā pusgadā un 108 izglītības iestāžu finansējuma saņēmēji 2021.gada otrajā pusgadā, Latvijas Nacionālais kultūras centrs un Kultūras ministrija.” | **Tieslietu ministrija:**Saskaņā ar MK instrukcijas Nr.19 61.3.apakšpunktu, lūdzam anotācijas VI sadaļā norādīt precīzu tīmekļvietnes adresi, kurā publicēts projekts. Tāpat lūdzam aizpildīt arī anotācijas VII sadaļu, ievērojot MK instrukcijas Nr. 19 VIII nodaļā noteikto. | **Ņemts vērā** | Precizēta anotācijas VI sadaļas 1. un 3.punktā norādītā informācija:„Projekts 2020.gada 4.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” ([https://www.km.gov.lv/lv/ministrija/sabiedribas-lidzdaliba/pazinojumi-par-lidzdalibas-iespejam-tiesibu-aktu-projektu-izstrade/pazinojums-04-11-2020#gsc.tab=0](https://www.km.gov.lv/lv/ministrija/sabiedribas-lidzdaliba/pazinojumi-par-lidzdalibas-iespejam-tiesibu-aktu-projektu-izstrade/pazinojums-04-11-2020%22%20%5Cl%20%22gsc.tab%3D0)) un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” (<https://www.mk.gov.lv/lv/content/ministru-kabineta-diskusiju-dokumenti>) ar aicinājumu sabiedrības pārstāvjiem līdzdarboties Projekta izstrādē, līdz 2020.gada 19.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam.”Precizēta anotācijas VIII sadaļas 1.punkts šādā redakcijā:„181 izglītības iestādes finansējuma saņēmēji 2021.gada pirmajā pusgadā un atbilstoši administratīvi teritoriālai reformai, kas stāsies spēkā šā gada 1.jūlijā, 104 izglītības iestāžu finansējuma saņēmēji 2021.gada otrajā pusgadā, Kultūras ministrija.” |

Ilze Tormane-Kļaviņa

Kultūras ministrijas

Latvijas valsts simtgades biroja projektu koordinatore

Tālr. 67330323; Ilze.Tormane-Klavina@km.gov.lv